ভারতে করোনা আক্রান্ত দেড় লাখ ছাড়াল করোনায় বিশ্বে মৃত্যু সাড়ে ৩ লাখ ছাড়াল এক্সিম ব্যাংকের এমডিকে গুলি-মারধর, মামলা ফরিদপুরে একদিন বিরতি দিয়ে আরও ২৩ জনের করোনা শাহজাদপুরে দুই গ্রুপের সংঘর্ষে নিহত ২
চুয়াডাঙ্গা প্রতিনিধি ৪:০৬ অপরাহ্ণ, মে ২১, ২০২০
চুয়াডাঙ্গায় ঘূর্ণিঝড় আম্ফানের তাণ্ডবে বৃষ্টি ও ঝড়ে ঘরবাড়ি-গাছপালা ও ফসলের ক্ষেতে ব্যাপক ক্ষয়ক্ষতি হয়েছে। বাড়িঘর ও গাছপালা ভেঙে পড়ে ব্যহত হয়েছে স্বাভাবিক জীবনযাত্রা। তবে কোন হতাহতের খবর পাওয়া যায়নি।
বুধবার (২০ মে) রাত ১০টা থেকে প্রচণ্ড গতিতে আম্ফান আঘাত হানে এ জেলায়। রাত বাড়ার সাথে সাথে ঝড়ের গতিবেগ ও বৃষ্টিপাত বাড়তে থাকে। প্রায় তিনঘণ্টা চলে আম্ফানের তাণ্ডব। এ সময় চুয়াডাঙ্গা ও মেহেরপুর জেলা বিদ্যুৎ বিচ্ছিন্ন হয়ে পড়ে।
স্থানীয় কৃষি সম্প্রসারণ অধিদপ্তর সূত্র জানিয়েছে, চলতি মৌসুমে বোরো ধান, পানবরজ, ভুট্টাক্ষেত, আম ও কলাসহ উঠতি ফসলাদি বেশি ক্ষতির সম্মুখিন হয়েছে। এর মধ্যে জেলায় আম ও কলা প্রায় ৪০শতাংশ ক্ষতির মুখে পড়েছে। এখনো ক্ষতি নিরুপণের কাজ চলছে।
এদিকে বৃহস্পতিবার সকালে জেলার ঝুঁকিপূর্ণ ও ক্ষয়ক্ষতির শিকার এলাকাগুলো পরিদর্শন করেছেন জেলা প্রশাসক নজরুল ইসলাম সরকার।
এ সময় তিনি ক্ষতিগ্রস্ত পরিবারকে খাদ্য সহায়তা প্রদান করেন। তিনি সাংবাদিকদের জানান, কোন হতাহতের ঘটনা না ঘটলেও ক্ষতির পরিমাণ কম নয়। ক্ষয়-ক্ষতি নিরূপণে কাজ চলছে। তবে জেলা প্রশাসন পূর্ব প্রস্তুতি গ্রহণ করায় ক্ষতি অনেকটা কমেছে।
এআই/পিএসএস